**Správa o výchovno-vzdelávacej činnosti,**

**jej výsledkoch a podmienkach**

**Materskej školy, Lesná č. 10 v Kolárove**

**za školský rok 2021/2022.**

**Predkladá: Prerokované v pedagogickej**

**rade školy dňa: 17.10.2022**

Helena Pálovicsová

riaditeľka MŠ

**Vyjadrenie rady školy:**

Rada školy odporúča zriaďovateľovi

Mestu Kolárovo

**schváliť – neschváliť**

Správu o výsledkoch a podmienkach

výchovno-vzdelávacej činnosti

MŠ, Lesná 10 v Kolárove

za školský rok 2021/2022

Bc. Anikó Szabó .........................

Meno, priezvisko a podpis

predseda Rady školy pri MŠ

Lesná 10 v Kolárove

**Stanovisko zriaďovateľa:**

Mesto Kolárovo

**schvaľuje – neschvaľuje**

Správu o výsledkoch a podmienkach

výchovno-vzdelávacej činnosti

MŠ, Lesná 10 v Kolárove

za školský rok 2021/2022

.................................................

za zriaďovateľa

Árpád Horváth, primátor mesta

**Správa o výsledkoch a podmienkach výchovno-vzdelávacej činnosti Materskej školy Lesná č. 10 v Kolárove**

**za školský rok 2021/2022**

**a) Základné identifikačné údaje o škole:**

|  |
| --- |
| 1. **Názov školy:** Materská škola, Lesná 10, Kolárovo |
| 1. **Adresa školy:** Lesná č.10, 946 03 Kolárovo |
| 1. **Telefónne číslo:** 035/7771925, mob. 0910 504050 |
| 1. **Internetová adresa:** <https://mslesna10.edupage.org>   **e-mailová adresa:** [palovicsova@atlas.sk](mailto:palovicsova@atlas.sk) |
| 1. **Zriaďovateľ:** Mesto Kolárovo, Kostolné nám. 1, 946 03 Kolárovo   Tel.: 035/790 09 11, 035/790 09 40, E-mail: [info@kolarovo.sk](mailto:info@kolarovo.sk) |

**b) Vedúci zamestnanci školy:**

|  |  |
| --- | --- |
| **Meno a priezvisko** | **Funkcia** |
| Helena Pálovicsová | riaditeľka materskej školy |
| Monika Nagyová | zástupkyňa riaditeľky materskej školy |

**c) Údaje o rade školy:**

Rada školy pri Materskej škole, Lesná č. 10 v Kolárove bola ustanovená v zmysle § 24 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

V mesiaci september sa síce uskutočnili voľby členov rady školy z radov pedagogických a nepedagogických zamestnancov aj z radov rodičov, ale z dôvodu pandémie sa ustanovujúce zasadnutie rady školy mohlo uskutočniť až 17.06.2021.

Zloženie rady školy, ktorej funkčné obdobie začalo 21.06.2021:

**Členovia rady školy:**

1. **Bc.Anikó Szabó,** predsedníčka, zvolená za pedagogických zamestnancov, [anikomolnarova@centrum.sk](mailto:anikomolnarova@centrum.sk)
2. **Edita Fűriová,** zapisovateľka, zvolená za pedagogických zamestnancov, [e.furiova@gmail.com](mailto:e.furiova@gmail.com)
3. **Lucia Gőghová,** člen,zvolená za rodičov, [lucikag@hotmail.com](mailto:lucikag@hotmail.com)
4. **Ing. Alžbeta Džuponová,** člen, zvolená za rodičov, [alzbeta.dzuponova@gmail.com](mailto:alzbeta.dzuponova@gmail.com)
5. **MUDr. Miklós Viola,** člen, delegovaný za zriaďovateľa, [violamedchir@gmail.com](mailto:violamedchir@gmail.com)
6. **JUDr. Iveta Némethová,** člen, delegovaná za zriaďovateľa, [ronex@gutanet.sk](mailto:ronex@gutanet.sk)
7. **Imrich Árgyusi,** člen, delegovaný za zriaďovateľa, [imrich.argyusi@mestokolarovo.sk](mailto:imrich.argyusi@mestokolarovo.sk)
8. **Bc. Ernő Kárpáty,** člen, delegovaný za zriaďovateľa, [e.karpaty@gmail.com](mailto:e.karpaty@gmail.com)
9. **Jozef Fülöp,** člen, zvolený za nepedagogických zamestnancov, elektronickú poštu nemá

**Informácia o činnosti rady školy:**

* Dňa 25.10.2021 rada školy prerokovala Správu o rozpočtovom hospodárení za I. polrok 2021 a Správu o výsledkoch a podmienkach výchovno-vzdelávacej činnosti v MŠ za školský rok 2020/2021.
* Dňa 17.03.2022 rada školy prerokovala Návrh úpravy rozpočtu MŠ, Lesná 10, Kolárovo na rok 2022.
* Dňa 16.06.2022 rada školy prerokovala Správu o rozpočtovom hospodárení Materskej školy, Lesná 10, Kolárovo a Informatívnu správu o priebehu zápisu detí do MŠ na školský rok 2022/2023.

**d) Údaje o počte detí v školskom zariadení:**

|  |  |  |  |
| --- | --- | --- | --- |
| Počet zapísaných detí – Lesná 10 | **88** | Počet detí so ŠVP | **0** |
| Počet zapísaných detí – ET Lesná 8 | **24** | Počet tried – Lesná 10 | **4** |
| Počet zapísaných detí spolu | **112** | Počet tried – ET Lesná 8 | **1** |
| Počet detí s OPŠD | **0** | Počet tried spolu | **5** |
| Počet 5-6 ročných detí | **42** | Počet prijatých detí na šk.rok. 2022/23 | **114** |

**Zadelenie detí do tried:**

**Lesná 10**

|  |  |  |  |  |
| --- | --- | --- | --- | --- |
| Trieda | Veková skupina | Učiteľky | Počet detí | |
| K 15.09.2021 | K 30.06.2022 |
| Slniečka | 3 – 5 ročné | Edita Fűriová  Melinda Gőghová | 24 | 24 |
| Včielky | 5 – 6 ročné | Monika Nagyová  Helena Pálovicsová | 18 | 17 |
| Žabky | 4 – 6 ročné | Klaudia Kisová  Alica Vinczeová | 23 | 23 |
| Lienky | 3 – 4 ročné | Eva Melegová  Anikó Szabó | 23 | 23 |
|  |  | Spolu: | 88 | 87 |

**Elokované triedy Lesná 8**

|  |  |  |  |  |
| --- | --- | --- | --- | --- |
| Trieda | Veková skupina | Učiteľky | Počet detí | |
| K 15.09.2021 | K 30.06.2022 |
| Sovičky | 3 – 6 ročné | PaedDr. Angelika Kisová,  Iveta Horváth | 24 | 24 |
|  |  | Spolu: | 112 | 111 |

**Údaje o počte detí zapísaných do 1. ročníka ZŠ**

|  |  |
| --- | --- |
| Počet detí zapísaných do 1. roč. ZŠ | 38 |

**e) Údaje o počte zamestnancov a plnení kvalifikačného predpokladu:**

|  |  |
| --- | --- |
| Materská škola | Počet |
| Všetci zamestnanci MŠ | **16** |
| Pedagogickí zamestnanci: | **10** |
| kvalifikovaný | **10 – z toho 1 s VŠ** |
| nekvalifikovaní | **0** |
| Nepedagogickí zamestnanci MŠ: | **6** |
| asistentky | **1** |
| upratovačky | **3** |
| kuchárka | **1** |
| školník | **0,7** |

**Informácie o kategóriách a podkategóriách; kariérových stupňoch a kariérových pozíciách pedagogických zamestnancov vykonávajúcich pedagogickú činnosť v materskej škole:**

Kategória: učiteľ – **10** zamestnancov

Podkategória: učiteľ pre predprimárne vzdelávanie – **10** zamestnancov

Kariérový stupeň: samostatný pedagogický zamestnanec – **5** zamestnancov

pedagogický zamestnanec s 1. atestáciou – **5** zamestnancov

Kariérová pozícia: - PZ špecialista (tr. uč.), - **5** zamestnancov

- vedúci PZ – **2** zamestnanci

**g) Informácie o aktivitách a prezentácii školy na verejnosti:**

**September:**

* Predstavenie žongléra p. Beloviča
* Návšteva bývalých škôlkárov – stretnutie na ŠD

**Október:**

* Diagnostické skúšanie 5 – 6 ročných detí vykonaná CPPPaP Komárno
* Halloween party

**December:**

* Oslavy príchodu Mikuláša
* Pečenie perníkov

**Február:**

* Karnevaly v triedach

**Marec:**

* Posudzovanie školskej zrelosti 5 – 6 ročných detí
* Divadlo „Martinka v ríši rozprávok“
* Aktivity v ZŠ J. A. Komenského pre predškolákov
* Testovanie predškolákov učiteľkami ZŠ J. A. Komenského
* Športový deň v ZŠ Rákocziho
* Otvorená hodina v Cirkevnej spojenej škole Panny Márie
* Otvorená hodina v ZŠ Corvin Mátyás

**Apríl:**

* Návšteva observatória v Hurbanove

**Máj:**

* Vystúpenie predškolákov v penzióne pre seniorov – Deň matiek
* Oslavy dňa matiek v triedach

**Jún:**

* MDD – návšteva Olymp Centra v Komárne
* Sférické kino
* Návšteva ZUŠ
* Rozlúčky s predškolákmi
* Divadlo „Danka a Janka“
* výlet na SEV DROPIE

**h) Údaje o projektoch , do ktorých je škola zapojená:**

* sme zapojení do programu **„Ovocie školám“** , čo znamená pravidelný prísun ovocia a ovocnej šťavy od firmy Vitalita
* v záujme podpory konzumácie mlieka mliečnych výrobkov pre deti MŠ sme zapojení do projektu **„Školský mliečny program“**
* Zapojením sa do projektu **„Múdre hranie – 2. kolo“** sme získali 950 eúr, ktoré sme využili na nákup didaktických pomôcok, kníh a hračiek

**i) Informácie o výsledkoch inšpekčnej činnosti vykonanej Štátnou školskou**

**inšpekciou:**

* V školskom roku 2021/2022 nebola konaná inšpekcia.

**j) Údaje o priestorových a materiálno - technických podmienkach**

* MŠ na Lesnej 10 je v prízemnej päťpavilónovej budove. V štyroch pavilónoch fungujú triedy, piaty pavilón je priestorovo oddelený, slúži na sociálne účely starých občanov.
* Elokovaná trieda na Lesnej 8 sídli v poschodovej budove na prízemí, druhú triedu na poschodí sme mali prenájme.
* Všetky triedy majú kompletné príslušenstvo – triedu, spálňu, umyváreň a šatňu. Sociálne zariadenia vo všetkých triedach na Lesnej 10 sú zrekonštruované. Súčasťou materskej školy sú od školského roka 2016/17 výdajné školské jedálne.
* Školské stravovanie zabezpečuje Školská kuchyňa, Školská 6, Kolárovo. Strava sa roznáša na obe pracoviská, kde sú zriadené výdajné školské jedálne. Deti sa stravujú v triedach.
* Areály MŠ Lesná 8 aj 10 sú vybavené detským záhradným nábytkom, pieskoviskami, preliezačkami a esteticky dotvárané zeleňou a kvetinovými záhonmi. V areáli Lesná 10 nám pribudli nové atraktívne hracie prvky a vežová zostava.
* Prostredie materskej školy vytvára podmienky pre celkovú pohodu detí . Pohodlné a esteticky zariadené triedy pomáhajú deťom aj učiteľkám cítiť sa dobre. Trieda je miesto, kde sa môžu deti bezpečne hrať, skúmať a objavovať svet, ktorý ich obklopuje. Príjemnú klímu interiéru umocňuje jeho vybavenie estetickým detským nábytkom, Komfort v horúcich dňoch zabezpečujú klimatizačné jednotky umiestnené vo všetkých triedach.
* Hračky – patria k nezastupiteľnému vybaveniu materskej školy. Dopĺňajú sa priebežne, podľa potreby, s ohľadom na ich kvalitu,  veku primeranosť, opotrebovanosť a samozrejme na finančné možnosti.
* K vybaveniu materskej školy patrí detská a odborná literatúra , učebné pomôcky, telovýchovné náradie a náčinie, hudobné nástroje, didaktická a audiovizuálna a výpočtová technika.
* Učiteľská knižnica sa dopĺňa priebežne, podľa ponuky zaujímavých a certifikovaných publikácií.
* Detskú knižnicu v triedach si sleduje každá triedna učiteľka a dopĺňa ju podľa vlastného uváženia.
* Učebné pomôcky, sú bohato zastúpené, uložené sú v vstavaných skriniach na spojovacej chodbe a priebežne sú doplňované o nové.
* Telovýchovné náradie a náčinie je doplnené o nové, postupne ho dopĺňame podľa finančných možností
* Spotrebný materiál – na výtvarné, grafomotorické, pracovné činnosti si zabezpečujeme z dobrovoľných príspevkov od rodičov a finančných prostriedkov určených na výchovu a vzdelávanie detí MŠ, ktoré majú jeden rok pred plnením povinnej školskej dochádzky.

**k) Oblasti, v ktorých škola dosahuje dobré výsledky a oblasti, v ktorých sú**

**nedostatky a treba úroveň výchovy a vzdelávania zlepšiť vrátane**

**návrhov opatrení:**

|  |  |
| --- | --- |
| **Silné stránky** | **Slabé stránky** |
| * odbornosť pedagogických zamestnancov 100% - kvalifikovanosť * srdečnosť a ústretovosť pri komunikácii učiteliek s rodičmi * vysoký záujem rodičov o umiestnenie detí do materskej školy * atraktívnosť a estetický vzhľad interiéru * digitálna vybavenosť - PC, internet, interaktívna tabuľa, edukačné programy pre deti, hovoriace štipce * vytváranie pozitívneho multikultúrneho prostredia * participácia vedúcich zamestnancov na riadení * prevádzka aj v čase prázdnin * kladné ohlasy na prípravu detí do 1. ročníka ZŠ * využitie projektov ÚPSVaR na získanie zamestnancov | * nedostatočná zručnosť práce s PC, internetom, médiami u niektorých pedagógov * zlý stav trávnatých plôch MŠ * **nízka úroveň komunikačných schopností detí v slov. jazyku** * nízke finančné ohodnotenie pedagogických zamestnancov – strata motivácie * chýbajú motivačné faktory – diferencovanie osobnými príplatkami alebo odmenami * nedostatočné právne vedomie zamestnancov * nepružné zavádzanie inovačných edukačných postupov u niektorých pedagógov – využívanie IKT technológií * prenášanie kompetencií na vedúcich zamestnancov * poškodená budova skladových priestorov, statika a chodníky |
| **Príležitosti** | **Ohrozenia** |
| * záujem rodičov o kvalitnú výchovu a vzdelávanie * hľadanie nových foriem informovanosti rodičov a verejnosti * príležitosťou je aj tvorba ŠkVP vytvoreného podľa vlastných špecifík a podmienok * získavanie mimorozpočtových zdrojov – projekty, granty, dotácie * revitalizácia trávnatých plôch * efektívne a transparentné hospodárenie * dobré podmienky pre VVČ * spolupráca so zriaďovateľom pri riešení   opráv | * demografické zmeny * možnosť vytvoriť homogénne triedy je ohrozená, nakoľko rodičia prihlasujú do MŠ už 2,5 ročné deti, trvajú na ich prijatí * zhoršovanie sociálneho zázemia rodín * neobjektívnosť niektorých rodičov * nadmerná administratíva a zmeny legislatívy * preťaženosť a objavujúci sa syndróm vyhorenia niektorých pedagógov * strata motivácie o vzdelávanie * vysoké ceny nábytku, pomôcok, literatúry a energií * nepriaznivá ekonomická situácia v niektorých rodinách, |

**Navrhované opatrenia:**

* kontinuálne vzdelávanie pedagogických zamestnancov orientovať na oblasť digitálnych technológií – absentuje ponuka týchto vzdelávaní
* ďalej cieľavedome využívať metódy jazykovej výchovy na skvalitnenie úrovne komunikatívnych schopností detí, úzko spolupracovať s rodinou, využívať digitálne technológie ( interaktívna tabuľa, učebné programy, PC, internet ) a individuálny prístup

**l) Údaje o finančnom a hmotnom zabezpečení výchovno-vzdelávacej práce**

**Materská škola je od 1.1.2013 samostatným právnym subjektom a hospodári na základe ročného rozpočtu**

* príspevky na čiastočnú úhradu nákladov spojených s hmotným zabezpečením školy od rodičov za školský rok 2021/22 boli zakomponované do rozpočtu a použité na náklady na mzdy a prevádzku materskej školy
* príspevku na výchovu a vzdelávanie detí MŠ, ktoré majú jeden rok pred plnením povinnej školskej dochádzky nám boli poskytnuté a zakúpili sme hračky, učebné pomôcky a výtvarný materiál
* v mesiacoch máj až júl bola zrealizovaná montáž bleskozvodov v areáli Lesná 10 aj 8 v hodnote **6 638 €**
* v auguste 2022 sa uskutočnila rekonštrukcia sociálnych zariadení v elokovanej triede v hodnote **8 312 €**

**Ďalšie informácie o škole:**

* ***Krúžková činnosť:***

**-** výučba anglického jazyka na škole nebola realizovaná z dôvodu pandémie

* ***Spolupráca materskej školy s rodičmi:***

Poradenská činnosť pre rodičov prebiehala individuálne a riešili sme konkrétne pedagogické a výchovné problémy, hlavne adaptáciu detí na nové prostredie, sociálne vzťahy, rozvoj osobnosti a nadania, spoločenské správanie a otázky stravovacích návykov detí. Len v ojedinelých prípadoch vychádzal záujem o poradenstvo zo strany rodičov pri výchovných a zdravotných problémoch, pri poruchách výslovnosti, v prípadoch ťažkostí pri adaptácii dieťaťa a jeho sociálnych kontaktoch a pri určovaní školskej zrelosti.

* ***Spolupráca so základnými školami*** bola plánovaná na uľahčenie prechodu detí do základnej školy – uskutočnila sa formou aktivít a otvorených hodín uvedených v aktivitách v mesiaci marec.
* ***Spolupráca s CPPPaP*** obvykle spočíva hlavne v diagnostickom skúšaní 5 ročných detí. Po vyhodnotení depistáže dostanú učiteľky usmernenie o tom, ako s dieťaťom ďalej pracovať, v akej oblasti mu pomôcť. Diagnostické skúšanie nebolo možné uskutočniť, ale posudzovanie školskej zrelosti 5 – 6 ročných detí sa už uskutočnilo. V prípade výskytu odchýlok od očakávaného rozvoja osobnosti detí sme odporučili návštevu tohto zariadenia.

**Záver:**

Z celkovej analýzy vyplýva, že práca celého kolektívu bola tak ako po ostatné roky cieľavedomá a kvalitná, výchovno-vzdelávací proces bol prispôsobený vekovým osobitostiam detí, ako aj mimoriadnej situácii v súvislosti s pandémiou COVID – 19. Hľadáme stále nové možnosti napredovania, ktoré v budúcom školskom roku spestria a skvalitnia výchovno-vzdelávací proces. Chcela by som, aby naša Materská škola naďalej zvyšovala svoj profil vysokým štandardom dnešnej modernej doby a aby bolo naším krédom predovšetkým to, že sme tu my pre deti a nie deti pre nás.

**Vypracovala: riaditeľka MŠ - Helena Pálovicsová**

**Východiská a podklady:**

Správa je spracovaná v zmysle:

1. Vyhlášky Ministerstva školstva SR č. 435/2020 Z.z. o

štruktúre a obsahu správ a výchovno-vzdelávacej činnosti, jej

výsledkoch a podmienkach škôl a školských zariadení

1. Vyhláška Ministerstva školstva SR č. 526/2021 o štruktúre a obsahu správ

výchovno-vzdelávacej činnosti, jej výsledkoch a podmienkach škôl a školských

zariadení

1. Koncepčný zámer materskej školy na roky 2018 - 23.